Klopjag op dwelmfabriek in Meyerton | Maroela Media
Klopjag op dwelmfabriek in Meyerton
Twee vroue is Dinsdag in hegtens geneem nadat die polisie 'n klopjag op 'n dwelmfabriek in Meyerton in die Vaal-driehoek uitgevoer het.
Volgens kapt. Augustinah Selepe, 'n polisiewoordvoerder, het die polisie het op 'n wenk reageer. "Die polisie se misdaadintelligensie- en honde-eenheid het omstreeks 16:45 op die perseel toegeslaan," het Selepe gesê.
Die polisie het beslag gelê op 'n groot aantal chemikalieë, emmers en flesse wat gebruik is om die dwelms methcathinone (cat) en metamfetamien te vervaardig. Die dwelms het 'n geraamde straatwaarde van sowat R1 miljoen.
Die twee vroue, onderskeidelik 38 en 41 jaar oud, is op die perseel in hegtenis geneem, en gaan binnekort in die hof verskyn. Volgens Selepe is die dwelmmiddels in 'n huis, wat aan 'n bejaarde egpaar behoort wat tans met vakansie in die Kaap is, vervaardig.
Volgens Selepe verwag die polisie om nog persone in hegtenis te neem.
dwelms klopjag metamfetamien Meyerton
Een dood, 16 beseer in botsing
Dis baie skoon en netjies……is dit van "onse" mense????
Nie as hulle dwelms vervaardig nie, hulle is van dis selfde stoffasie as die stroopers en moet op die selfde manier behandel word, maak die gemors dood!